INDvsENG : इंग्लैंड के खिलाफ सीरीज में 'सुपरमैन' साबित हुए केदार जाधव हैं सलमान के फैन....  
इंग्लैंड के खिलाफ मैन ऑफ द सीरीज रहे छोटे कद के जाधव 
क्रिकेट में वीरेंद्र सहवाग और फिल्मों में है सलमान के प्रशंसक
केदार को टीम इंडिया के लिए नई खोज बता चुके हैं विराट कोहली
26 मार्च , 1985 को पुणे में जन्‍मे केदार जाधव दो शख्सियतों के जबर्दस्‍त फैन हैं. क्रिकेट में वीरेंद्र सहवाग  और फिल्‍मों में 'दबंग' सलमान खान. बेशक, जाधव को इंटरनेशनल क्रिकेट में आए कुछ ही वक्‍त हुआ है लेकिन उनकी ताबड़तोड़ बल्‍लेबाजी में कुछ लोग वीरू की बल्‍लेबाजी की झलक देखने लगे हैं. शॉट्स लगाने में हैंड-आई को-आर्डिनेशन  और कवर्स के ऊपर छक्‍का लगाने की उनकी बल्‍लेबाजी सहवाग की याद दिलाती है. उनके स्‍ट्रोक्‍स की टाइमिंग की इतनी जबर्दस्‍त होती है कि गेंद बाउंड्री के पार जाती नजर आती है. 74 प्रथम श्रेणी मैचों में 46.21 के औसत से जाधव करीब पांच हजार रन बना चुके हैं, जिसमें 13 शतक शामिल हैं, इस दौरान 327 उनका सर्वोच्‍च स्‍कोर रहा है. केदार जाधव अपने बचपन से ही क्रिकेट के दीवाने थे और बर्थडे या ऐसे किसी मौके पर बल्‍ले के साथ फोटो खिंचाना नहीं चूकते थे. इंग्‍लैंड के खिलाफ सीरीज के धमाकेदार प्रदर्शन के बाद केदार जाधव पर अपेक्षाओं का दबाव काफी बढ़ गया है. इंग्‍लैंड में होने वाली आईसीसी चैंपियंस ट्रॉफी में भी भारतीय फैंस की उम्‍मीदों के केंद्र होंगे...